टेगुसिगलपा

तेगुसिगाल्पा (), आधिकारिक नाम तेगुसिगाल्पा, मध्य ज़िला नगरपालिका, जिसे बोलचाल की भाषा में तेगुस () कहा जाता है, अपने जुड़वाँ शहर कोमायाग्वेला () के साथ होंडुरास की राजधानी तथा सबसे बड़ा शहर है। यह फ़्रांसिस्को मोरासान विभाग की राजधानी भी है।

तेगुसिगाल्पा 29 सितंबर 1578 को स्पेनियों द्वारा स्थापित किया गया था। 30 अक्टूबर 1880 को राष्ट्रपति मार्को आउरेलियो सोतो के तहत, यह देश की राजधानी बनी, जिससे पहले वह कोमायाग्वा थी। 1936 के संविधान ने तेगुसिगाल्पा और कोमायाग्वेला को मध्य ज़िला का भाग स्थापित किया, और वर्तमान संविधान भी दोनों शहरों को मध्य ज़िला के भाग मानता है, जो देश की स्थायी राजधानी है।

तेगुसिगाल्पा फ़्रांसिस्को मोरासान विभाग के दक्षिन-मध्य पहाड़ियों के बीच एक घाटी में स्थित है। यह चोलुतेका नदी द्वारा कोमायाग्वेला से अलग है।

श्रेणी:उत्तर अमेरिका में राजधानियाँ
श्रेणी:मध्य अमेरिका में राजधानियाँ